ธ.โลกคาดราคาแร่เหล็กร่วงหนัก เหตุศก.จีนชะลอตัว-อุปทานสูงเกิน
ธ.โลกคาดราคาแร่เหล็กร่วงหนัก เหตุศก.จีนชะลอตัว-อุปทานสูงเกิน
27 ม.ค. 2559

ธนาคารโลก เปิดเผยว่า ราคาแร่เหล็กมีแนวโน้มร่วงลงหนักสุดเมื่อเทียบกับโลหะประเภทอื่นๆ เนื่องจากเกิดภาวะอุปทานล้นตลาด และอุปสงค์ในจีนลดน้อยลง ซึ่งเป็นผลจากการชะลอตัวของเศรษฐกิจ
ทั้งนี้ ธนาคารโลกคาดว่าราคาแร่เหล็กโดยเฉลี่ยในปี 2558 จะอยู่ที่ 42 ดอลลาร์/ตัน ลดลง 25% จากปีที่แล้วที่ระดับ 55.80 ดอลลาร์/ตัน และลดลงจากที่คาดการณ์ไว้ก่อนหน้านี้ที่ระดับ 59.50 ดอลลาร์/ตัน ขณะเดียวกันคาดว่าราคานิกเกิลจะลดลง 16% และราคาทองแดงอาจลดลง 9%
สำหรับปี 2560 นั้น ทางธนาคารโลกคาดการณ์ราคาแร่เหล็กไว้ที่ 44.10 ดอลลาร์/ตัน ลดลง 28% จากการคาดการณ์ครั้งก่อน แต่ก็อาจปรับตัวเพิ่มขึ้นแตะ 51 ดอลลาร์/ตันภายในปี 2563
ทั้งนี้ อุตสาหกรรมแร่เหล็กได้รับผลกระทบอย่างหนักจากการชะลอตัวลงของเศรษฐกิจจีน ซึ่งส่งผลให้ความต้องการลดลงตาม โดยจีนเป็นประเทศที่มีการใช้สินแร่เหล็กมากที่สุดในโลก